El CEJFE dona resposta immediata a les necessitats de formació en temps de confinament de l'Administració de Justícia
La declaració de l'estat d'alarma provat per la Covid-19 ha fet que el CEJFE treballés per reordenar i planificar diferents activitats formatives per a l'Administració de Justícia per donar una resposta a les noves necessitats sorgides per la pandèmia.
Les formacions que s'han ofert són:
Per a magistrats/ades i jutges/esses:
Amb l'aprovació del text refós de la Llei Concursal (via el Reial Decret Legislatiu 1/2020 de 5 de maig) i el previsible augment de declaracions de concursos en els propers mesos a conseqüència dels efectes de la Covid-19 en el teixit empresarial i econòmic, s'han dut a terme diverses sessions de treball en les que han participat jutges/esses i magistrats/des de la jurisdicció mercantil de Barcelona.
Els temes tractats són essencialment la interpretació i aplicació dels preceptes de la Llei Concursal reformats pel legislador a través del Reial Decret Legislatiu 1/2020 de 5 de maig.
També resulta objecte de debat la incidència de la suspensió de termes i interrupció de terminis per a la tramitació de procediments de les entitats del sector públic establert pel Reial Decret 463/2020, de 14 de març pel que es declara l'estat d'alarma, en relació amb la comunicació i declaració de concursos i la gestió dels concursos ja iniciats o en fase de liquidació.
La metodologia de les diferents sessions s'ha vertebrat a partir de la interpretació dels articles reformats de la Llei Concursal i l'exposició inicial realitzada pel ponent.
En la línia de donar suport als jutges/esses i magistrats/ades, també s'han organitzat diferents sessions dels fòrums de la jurisdicció social, mercantil i contenciós administrativa.
Els fòrums són un espai d'anàlisi i debat, així com serveixen per analitzar temes d'actualitat i generar línies de consens.
El tema generat per la Covid-19, ha concentrat bona part de les temàtiques, principalment en:
Finalment, s'ha realitzat una jornada de formació sobre les clàusules generals de la contractació amb que s'ha tractat temes sobre les clàusules sol, multidivisa, IRPH, i l'interès de demora.
La majoria de les formacions s'han dut a terme a través de la plataforma Adobe Connect que permet la realització de videotrucades amb diferents participants, i d'aquesta manera facilitar la participació i el debat.
Per a lletrats/ades de l'Administració de Justícia
En el marc de programació de "El CEJFE t'acompanya" s'han organitzat tres sessions formatives en format videoconferència per tractar diferents aspectes pràctics per afrontar la gestió emocional, les novetats legislatives i planificar l'organització del lloc de treball després del confinament.
Per al personal de l'Administració de Justícia
El CEJFE ha format un total de 1800 professionals de l'Administració de Justícia en el sistema Cisco-WebEx.
Aquest sistema permet al jutjat establir videocomunicacions des de la sala de vistes amb altres intervinents que no disposin d'aparells de videoconferència i que es consideri que poden participar telemàticament.
De totes les persones formades, gairebé la meitat pertany al cos d'auxili judicial.
La resta, poc més de 500 persones, pertanyen al cos de tramitació processal i administrativa i unes 300, al cos de gestió processal.
També van fer la formació alguns/es lletrats/ades de l'Administració de justícia i algun/a jutge/essa i magistrat/ada.
La formació s'ha desenvolupat de l'11 juny al 22 de juny, distribuïda en 23 sessions en diferents torns per tal d'interferir el mínim possible en la prestació del servei de l'òrgan judicial i poder formar al conjunt de funcionaris/àries designats/ades.
La durada de cada sessió ha estat d'una hora.
Com a material de suport de la formació, s'ha penjat a la Intranet el vídeo explicatiu sobre el funcionament del Webex per a qui tingui interès en consultar-lo, a més, d'un document de preguntes més freqüents i una guia d'ús, tant d'usuari com d'administrador.
D'altra banda, dins de la programació de "El CEJFE t'acompanya" s'ha realitzat un cicle de webinars formatius per al personal de l'Administració de Justícia, que han tingut molt bon seguiment i molt bones valoracions:
Formació per a pèrits judicials
La Subdirecció General de Suport Judicial i Coordinació Tècnica implementarà a partir de l'1 de setembre el nou tràmit electrònic de sol·licituds de pagament de peritatges judicials a càrrec del Departament de Justícia.
El nou tràmit possibilita la interacció entre el departament i els perits de forma electrònica incorporant un nou formulari de certificat de prestació del servei que caldrà signar electrònicament el LAJ corresponent.
El tràmit s'haurà d'efectuar i trametre pel professional a través del canal electrònic específic del portal de la Seu judicial electrònica, on es trobaran els formularis electrònics necessaris per fer-ho.
Per aquest motiu s'ha demanat la col·laboració del CEJFE per formar prop de 400 pèrits judicials en aquesta nova gestió.
La formació s'ha organitzat en 4 sessions de dues hores de duració els dies 30 de juny, 2, 7 i 9 de juliol.
La plataforma utilitzada per a aquesta formació virtual serà novament l'Adobe Connect.
Les sessions es gravaran i es posaran a disposició de qui vulgui consultar-les a la Web del Departament de Justícia.